Document ID: 32007R0932

KOMMISSIONENS FORORDNING (EF) Nr. 932/2007
af 3. august 2007
om ændring af forordning (EF) nr. 2375/2002 for så vidt angår delkontingent II for import af blød hvede fra Canada
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 12, stk. 1, og
ud fra følgende betragtninger:
(1)
Aftalen mellem Det Europæiske Fællesskab og Canadas regering om afslutning af forhandlingerne i henhold til artikel XXIV, stk. 6, i GATT (2), der blev godkendt ved Rådets afgørelse 2007/444/EF (3), fastsætter en forhøjelse på 853 tons af toldkontingentet for blød hvede for Canada. Delkontingent II for import af blød hvede fra Canada, som er fastsat i Kommissionens forordning (EF) nr. 2375/2002 af 27. december 2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EØF) nr. 1766/92 (4), bør derfor forhøjes med 853 tons.
(2)
Udstedelsen af licenser for de mængder, der er ansøgt om efter den 16. april 2007 kl. 13.00, Bruxelles-tid, vedrørende delkontingent II omhandlet i forordning (EF) nr. 2375/2002, er blevet suspenderet ved Kommissionens forordning (EF) nr. 421/2007 af 18. april 2007 om fastsættelse af den tildelingskoefficient, der skal anvendes på importlicensansøgninger indgivet fra den 9. april 2007 til den 16. april 2007 i forbindelse med delkontingent II inden for rammerne af det EF-toldkontingent, der blev åbnet ved forordning (EF) nr. 2375/2002 for blød hvede af anden kvalitet end høj kvalitet (5). Med forhøjelsen på 853 tons af toldkontingentet for blød hvede fra Canada bør denne suspension ophæves, når nærværende forordning træder i kraft.
(3)
Forordning (EF) nr. 2375/2002 og (EF) nr. 421/2007 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2375/2002 foretages følgende ændringer:
1)
Artikel 2, stk. 1, affattes således:
»1. Et toldkontingent for import af 2 989 240 tons blød hvede henhørende under KN-kode 1001 90 99, af anden kvalitet end høj kvalitet, åbnes.«
2)
Artikel 3, stk. 1, andet led, affattes således:
»-
delkontingent II (løbenummer 09.4124): 38 853 tons for Canada.«
Artikel 2
Artikel 1, stk. 2, i forordning (EF) nr. 421/2007 ophæves.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. august 2007.

Labels: 3
17
18